Document ID: 31988R2190

*****
ΚΑΝΟΝΙΣΜΟΣ (ΕΟΚ) αριθ. 2190/88 ΤΗΣ ΕΠΙΤΡΟΠΗΣ
της 20ής Ιουλίου 1988
που καθορίζει οριστικά το ποσό της ενισχύσεως για τους σπόρους σόγιας που εφαρμόζονται για την περίοδο εμπορίας 1987/88
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 1491/85 του Συμβουλίου της 23ης Μαΐου 1985 για την πρόβλεψη ειδικών μέτρων για τους σπόρους σόγιας (1), όπως τροποποιήθηκε τελευταία από τον κανονισμό (ΕΟΚ) αριθ. 1101/88 (2), και ιδίως το άρθρο 2 παράγραφος 7,
Εκτιμώντας:
ότι οι κανονισμοί (ΕΟΚ) αριθ. 2638/85 (3) και (ΕΟΚ) αριθ. 2755/84 (4) της Επιτροπής καθόρισαν προσωρινά τα ποσά των ενισχύσεων για τους σπόρους σόγιας με την επιφύλαξη της επιβεβαιώσεως του ποσού που θα μειωθεί σε εφαρμογή του καθεστώτος των μεγίστων εγγυημένων ποσοτήτων·
ότι ο κανονισμός (ΕΟΚ) αριθ. 2868/87 της Επιτροπής (5) καθόρισε για την περίοδο εμπορίας 1987/88 το ποσό της μειώσεως της ενισχύσεως για τους σπόρους σόγιας· ότι τα εν λόγω προσωρινά ποσά των ενισχύσεων υπολογίστηκαν λαμβάνοντας υπόψη μια μείωση ίση με εκείνη που καθορίστηκε και συνεπώς θα πρέπει να επιβεβαιωθούν τα ποσά των ενισχύσεων που ισχύουν προσωρινά για τους εν λόγω σπόρους και να καθοριστούν οριστικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσά της ενισχύσεως για τους σπόρους σόγιας που εμφαίνονται στα παραρτήματα του κανονισμού (ΕΟΚ) αριθ. 2638/87 και του κανονισμού (ΕΟΚ) αριθ. 2755/87 καθορίζονται οριστικά από την ημερομηνία ενάρξεως ισχύος καθενός από τους εν λόγω κανονισμούς.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 1988.

Labels: 17
6